নিৰ্বাচন যিমানেই ওচৰ চাপিছে হিমন্তৰ বিৰুদ্ধে প্রাক্তন সতীৰ্থসকলক সিমানেই সৰৱ হোৱা দেখা গৈছে। ইজনৰ পিছত সিজনে এতিয়া কটাক্ষৰ সহজ লক্ষ্য কৰি লৈছে এসময়ৰ কংগ্ৰেছৰ প্ৰতাপী মন্ত্ৰী তথা বৰ্তমান বিজেপি চৰকাৰৰো প্ৰভাৱশালী মন্ত্ৰীজনক।
২৭ জুলাইত প্ৰদেশ কংগ্ৰেছৰ সভাপতি ৰিপুণ বৰাই 'হিমন্তই যিদিনা বিজেপিৰ মুখ্য মন্ত্ৰী হ'ব, সেইদিনা আমি মিঠাই খুৱাম' বুলি কটাক্ষ কৰাৰ পিছত আজি, ২৮ জুলাইত হিমন্তৰ একালৰ অতি ঘনিষ্ঠ, কংগ্ৰেছৰ প্ৰাক্তন মন্ত্ৰী ৰকিবুল হুছেইনেও কটাক্ষ কৰে হিমন্তক।
হিমন্তই সদায় ঢৌত নিৰ্বাচন জিকিছে, বিজেপিৰ ঢৌতহে এইবাৰ জয়ী হৈছে হিমন্ত বিশ্ব শৰ্মা। -এইবুলিও কয় প্ৰাক্তন মন্ত্ৰীজনে।
"হিমন্ত বিশ্বই ১৯৯৬ চনৰ নিৰ্বাচনত বৰ বেয়াকৈ হাৰিছিল' বুলিও প্ৰাক্তন সতীৰ্থজনক মনত পেলাই দিয়ে ৰকিবুল হুছেইনে।
উল্লেখযোগ্য যে আজি ৰাজীৱ ভৱনত কংগ্ৰেছ দলৰ অসমৰ তত্ত্বাৱধায়ক হৰিশ ৰাৱতে কংগ্ৰেছৰ পৰা যোৱাসকল পুনৰ কংগ্ৰেছলৈ ঘূৰি আহিলে আদৰি লোৱা হ'ব বুলি কোৱাৰ সময়ত ৰকিবুল হুছেইনৰ এই 'দুৱাৰ-খিৰিকী মাৰি থৈছো' বুলি কোৱা বিপৰীত ভাষ্য বিশেষভাৱে তাৎপৰ্য্যপূৰ্ণ।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
